stanford-oval/wikipedia huggingface dataset:
Foinikiankataja
Levinneisyys

Foinikiankatajaa esiintyy kotoperäisenä Välimeren alueella Espanjassa Pyreneiden vuoristoa ja Baleaarien saariryhmää myöten, Andorrassa, Etelä-Ranskassa, Ranskalle kuuluvalla Korsikan saarella, Monacossa, Manner-Italiassa, Italialle kuuluvilla Sisilian ja Sardinian saarilla, Kroatiassa, Montenegrossa, Albaniassa, Kreikassa, Turkissa, Kyproksen saarella, Syyriassa, Libanonissa, Egyptissä, Libyassa, Tunisiassa, Algeriassa ja Marokossa. Marokossa kasvia tavataan sekä Välimeren rannikolla että Atlasvuorilla. Atlantin alueella kasvia esiintyy Portugalissa ja Espanjalle kuuluvilla Kanariansaarilla. Lähi-idässä foinikiankatajaa esiintyy myös Saudi-Arabiassa ja Egyptille kuuluvalla Siinain niemimaalla. Maltalle kasvi on tuotu muualta viimeisten 500 vuoden aikana, ja nykyisin kasvia tavataan kautta Maltan saariryhmän.
Alalajit

Juniperus phoenicea ssp. phoenicea -alalajia esiintyy kotoperäisenä Välimeren rannikkoalueilla, Portugalissa, Kanariansaarilla, Saudi-Arabiassa sekä Siinain niemimaalla.
Juniperus phoenicea ssp. turbinata -alalajia esiintyy kotoperäisenä läntisen Välimeren alueella. Euroopan puolella laji kasvaa merenpinnan tasosta aina 1 200 metrin korkeuteen saakka. Pohjois-Afrikan puolella puolestaan Juniperus phoenicea ssp. turbinata kasvaa dyyneillä ja kukkuloilla sekä arideilla vuoristoalueilla. Pohjois-Afrikassa kasvia tavataan 2 200 metrin korkeuteen saakka.
Foinikiankatajan neulasia ja käpyjä.
Foinikiankataja kalliolla Jordanian Petrassa.
Jarmo Eskelinen

Jarmo Elukka Eskelinen syksyllä 2018.
Jarmo Eskelinen (myös Elukka Eskelinen; s. 20. marraskuuta 1962 Joensuu) on teknologia- ja kulttuurialojen asiantuntija ja vaikuttaja ja Edinburghin yliopiston Data Driven Innovation -ohjelman johtaja vuodesta 2018.
Aiemmin Eskelinen työskenteli Lontoossa Future Cities Catapultin (nyk. Connected Places Catapult) innovaatio- ja teknologiajohtajana sekä johti suuryritysten perustamaa ja Helsingin kaupungin omistamaa digitaalisten palvelujen kehitysyhtiötä Forum Virium Helsinkiä. Hän on ollut myös Lontoon Smart London Boardin jäsen. Hän esitelmöi koti- ja ulkomailla aiheinaan muun muassa älykaupungit, avoin data sekä avoin innovaatio.
Luottamustehtäviä

Open Knowledge Foundation, hallituksen jäsen, 2018–
Smart London Board, jäsen, 2017–
Open & Agile Smart Cities, varapuheenjohtaja, 2014–2018
European Network of Living Labs, puheenjohtaja, 2012–2015
Taideteollinen korkeakoulu, hallitus, 2002–2005, 2007–2009
Osaamiskeskusohjelman Digibusiness -klusteri, johtoryhmä, 2008–2010
TEKESin Vapaa-ajan palvelujen kehitysohjelma, johtoryhmä, 2007–2012
Venäjän ja Itä-Euroopan Instituutti, johtokunta, 2007–2009
Helsinki Design Weekin johtoryhmä, 2004–2007
Esittävän säveltaiteen edistämiskeskuksen ESEKin johtokunta, 2005–2007
Aiheesta muualla

Podcast: Elukka Eskelinen – Miten minusta tuli minä
| --- | --- |
Auktoriteettitunnisteet: Taiteenala :  MusicBrainz
Tsopikloni

| --- | --- |

Tsopikloni
Systemaattinen (IUPAC) nimi
(RS)-[8-(5-klooripyridin-2-yylu)-7-okso-2,5,8-triatsabisyklo[4.3.0]nona-1,3,5-trien-9-yyli]-4-metyylipiperatsiini-1-karboksylaatti
Tunnisteet
CAS-numero: 43200-80-2
ATC-koodi: N05CF01
PubChem CID: 5735
DrugBank: APRD00356
Kemialliset tiedot
Kaava: C17H17N6ClO3 
Moolimassa: 388.808 g/mol
Farmakokineettiset tiedot
Hyötyosuus: 52–59 % sitoutunut plasmaproteiineihin
Metabolia: Useita sytokromi P450 maksan entsyymejä
Puoliintumisaika: ~6 tuntia   ~9 tuntia yli 65-vuotiailla
Ekskreetio: Virtsa
Terapeuttiset näkökohdat
Raskauskategoria:  C
Reseptiluokitus:  Reseptilääke
Antotapa: Oraalinen, tabletti 5 mg ja 7,5 mg
Zopinox on suomalaisen Orionin valmistama tsopiklonivalmiste.
7,5 mg Zopinox-tabletteja.
Imovane-lääkepakkaus ja lääketabletteja.
Tsopikloni on syklopyrrolonien ja nonbentsodiatsepiinien ryhmään kuuluva unilääke, joka on tarkoitettu tilapäisen tai lyhytaikaisen unettomuuden hoitoon. Sen vaikutus keskushermostossa välittyy bentsodiatsepiinireseptoreiden kautta. Suomessa sitä myydään muun muassa tuotenimillä Imovane, Zopiclone, Zopiklon, Zopinox ja Zopitin. Myyntilupa Imovanelle myönnettiin Suomessa 22. heinäkuuta 1987.lähde?
Rauhoittavien lääkkeiden tavoin sitä ei tule käyttää alkoholin kanssa. Sillä on myös huumaava vaikutus, eikä sen vaikutuksen alaisena tai heti heräämisen jälkeen suositella tehtävän mitään tarkkuutta vaativaa, kuten moottoriajoneuvon kuljettamista.
Vanhuksilla voidaan käyttää puolitettua annostusta (2,5–3,75 mg), jolla pyritään minimoimaan lääkkeen aiheuttamia haittavaikutuksia. Ne voivat aiheuttaa kaatuilua ikääntyneillä vakavine komplikaatioineen (lähinnä vaikeasti hoidettavia lonkkamurtumia). Koska lääke on keskipitkävaikutteinen, sen poistuminen elimistöstä saattaa ikäihmisillä olla hitaampaa.
Tsopiklonin yleinen haittavaikutus on suun kuivuminen sekä karvas ja metallinen maku suussa käytön jälkeisenä päivänä. Yliannostustapauksissa voidaan käyttää GABAA-antagonisti flumatseniilia.
Tsopiklonin kehitti amerikkalainen Sepracor, ja sitä alkoi markkinoida vuonna 1988 ranskalainen Rhône-Poulenc -lääkeyhtiö (kuuluu nykyään Sanofiin).
Tsopiklonin S-stereoisomeeria estsopiklonia ei myydä Euroopan unionissa: Euroopan lääkevirasto (EMA) päätti vuonna 2009, että se oli liian samanlainen kuin tsopikloni, jotta sitä voitaisiin pitää uutena vaikuttavana aineena.
Aiheesta muualla

https://pharmacafennica.fi/spc/2103626 Pharmaca Fennica: ZOPINOX tabletit (tsopikloni)
Tsopikloni Erowidin tietokannassa (englanniksi)
Lääkelaitos: Zopinox (Arkistoitu – Internet Archive)
Yhtyneet laboratoriot: Tsopikloni (Arkistoitu – Internet Archive)
PubChem: Zopiclone (englanniksi)
Toxin and Toxin Target Database (T3DB): Zopiclone (englanniksi)
KEGG: Zopiclone (englanniksi)
ChemBlink: Zopiclone (englanniksi)
Unilääkkeet
| --- | --- |
GABAAR PAM:t:  Bentsodiatsepiinit: brotitsolaami* • estatsolaami* • etitsolaami* • flunitratsepaami* • fluratsepaami • haloksatsolaami* • kvatsepaami • lopratsolaami • lormetatsepaami • midatsolaami • nimetatsepaami • nitratsepaami • tematsepaami • triatsolaami; Nonbentsodiatsepiinit: estsopikloni* • tsaleploni • tsolpideemi • tsopikloni
Muut:  Melatoniinireseptorimodulaattorit: agomelatiini • melatoniinivalmisteet • ramelteoni* • tasimelteoni*; Oreksiinireseptoriantagonistit: daridoreksantti* • lemboreksantti* • suvoreksantti*; Karbamaatit (esim.meprobamaatti‡) • Masennuslääkkeet: amitriptyliini • doksepiini • mianseriini • mirtatsapiini • nefatsodoni‡ • tratsodoni • trimipramiini; fenibuutti • kava • kloraalihydraatti • klometiatsoli • niapratsiini* • paraldehydi • valeriaana
‡ markkinoilta poistettu lääke, * ei myynnissä Suomessa
Quapaw’t

Quapaw’t (myös arkansat, omalta nimeltään ugakhxpa eli "alavirran kansa") ovat intiaanikansa Yhdysvalloissa Oklahoman osavaltiossa. Heidän perinteiset alueensa käsittivät aikanaan myös osia Arkansasista ja Louisianasta.
Historia

Quapaw’t ovat mahdollisesti lähtöisin nykyisen Kentuckyn osavaltion alueelta, josta he lähtivät 1500-luvulla osana esimerkiksi omahojen ja muiden siouxilaisten kielten puhujien kanssa Ohiojoen laakson kautta kohti Mississippijokea. Quapaw’eille läheistä sukua olevia kansoja ovat esimerkiksi osaget, poncat, kansat ja omahat. Muista kansoista poiketen quapaw’t eivät jatkaneet Mississippiltä pohjoiseen vaan etelään. Quapaw’ien oma nimi kansalleen ugakhxpa, eli alavirran kansa, viittaa tähän muuttoliikkeeseen.
Ranskalaiset tutkimusmatkailijat Louis Jolliet ja Jacques Marquetten kohtasivat quapaw’eja matkoillaan alueella, ja vain jonkin aikaa myöhemmin quapaw’ien yhteisöjä hävitti isorokko. Seuraavan vuosisadan puolella quapaw’t hankkivat hevosia ja he omaksuivat piirteitä tasankointiaanien kulttuurista. Ajoittain he liittoutuivat Ranskan kanssa esimerkiksi chickasaw’eja vastaan.
Quapaw’t luopuivat alueistaan nykyisen Arkansasin eteläosissa, Oklahoman eteläosissa ja Louisianan pohjoisosissa sopimuksella Yhdysvaltojen kanssa vuonna 1818. Heiltä hankituille maille siirrettiin choctaw’eja. Quapaw’eilla oli vielä suurehko alue muualla Arkansasissa, mutta heidän oli luovuttava näistäkin alueistaan vuonna 1824. Maattomiksi joutuneet quapaw’t muuttivat ensin caddojen yhteyteen, mutta sarja huonoja satovuosia sai heidät palaamaan Arkansasiin. Vuonna 1833 he saivat osia Oklahomasta ja Kansasista käsittäneen reservaatin, mutta sen Kansasin puoleiset osat menetettiin Kansasin kohotessa territoriosta osavaltioksi vuonna 1867. Oklahoman reservaatti lakkautettiin ja palstoitettiin vuonna 1893. Tuolloin heimon virallisia jäseniä oli 230.
Vuonna 1905 quapaw’ien alueilta löydettiin sinkki- ja lyijyesiintymiä, jolloin monet maata omistaneet quapaw’t alkoivat menettää maitaan. 1960-luvulla liittovaltion kanssa tehtiin maavaatimuksia koskeva sopimus, jonka perusteella quapaw’t saivat korvauksina noin miljoona dollaria. 2000-luvulla quapaw’eja tai heistä polveutuvia oli arviolta 2 000.
Kulttuuri

Quapaw’en perinteisessä uskossa esiintyy Suuri Henki eli Wakonda, sekä muita henkiä tai olemuksia. Etenkin maanviljelykseen liitettiin useita eri seremonioita, kuten vihreän maissin tanssi sadonkorjuun alussa. Eri kyliä johtivat omat päällikkönsä, joiden asema oli periytyvä. 1700-luvulta lähtien quapaw’en heimolla oli myös oma päällikkönsä. Quapaw’t saatettiin jakaa kahteen klaaniin, joiden jäsenyys periytyi isän kautta. Kuolleet saatettiin haudata maan alle tai päälle. Heidän mukaansa pistettiin esineitä, kuten työkaluja tai aseita.
Naiset huolehtivat tyypillisesti maanviljelystä. Quapaw’t kasvattivat esimerkiksi maissia, tupakkaa ja kurpitsoja. Maanviljelyn ohella saatettiin keräillä marjoja ja pähkinöitä. Miehet metsästivät esimerkiksi biisoneja ja kauriita, minkä lisäksi harjoitettiin kalastusta. Käsityöläiset valmistivat keramiikkaa, jota myytiin muille intiaanikansoille.
Aiheesta muualla

Quapaw Nation (englanniksi)
Quapaw’ien päällikkö Peter Clabber talon edustalla valokuvassa vuodelta 1905.
Koristeltu kaapu 1700-luvulta.
Vuokin kirkko

| Vuokin kirkko |
| --- | --- |
Sijainti:  Keskisentie 8, Vuokki, Suomussalmi
Seurakunta:  Suomussalmen seurakunta
Rakentamisvuosi:  1954
Suunnittelija:  arkkitehtitoimisto Lappi-Seppälä ja Martas
Materiaali:  puu
Istumapaikkoja:  100
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vuokin kirkko on Suomussalmen Vuokissa sijaitseva puinen torniton yksilaivainen 1954 rakennettu pitkäkirkko, jonka suunnitteli arkkitehtitoimisto Lappi-Seppälä ja Martas. Runkohuoneetta matalampi ja kapeampi kuori on alttaripäädyssä, sisäänkäyntipäädyssä on pieni eteinen. Kirkon toiseen pitkään sivuun liittyy asuntosiipi, jonka puoleinen seurakuntasali voidaan yhdistää kirkkosaliin. Kirkossa on ulkokatteena jyrkät satulakatot, sisällä on puinen taitekatto. Kirkon pinta-ala on 100 neliötä, istumapaikkoja siellä on 100 hengelle. Kirkkoa on korjattu 1974. Erillinen alaosaltaan avoin neljän pylvään varassa oleva puinen kellotapuli rakennettiin 1966, kellot ovat samalta vuodelta. Kirkon 5-äänikertaiset urut on valmistanut Kangasalan urkutehdas 1978, alttaritaulua ei ole.
Vuokin kirkko on luokiteltu Kainuun maakunnallisesti merkittäviin rakennushistoriallisiin kohteisiin.
Kalmisaari

Kalmisaari (myös Kalmosaari) on Suomussalmen Kuivajärvessä sijaitseva noin hehtaarin suuruinen saari. Saaressa on 1920-luvun alussa käyttöön otettu Kuivajärven ja Hietajärven vienalaiskylien hautausmaa eli niin sanottu ”Kuivajärven kalmismaa”. Hautausmaa perustettiin, kun aikaisemmin hautausmaana käytetty Vuokkijärven Kalmasaari jäi Suomen ja Neuvostoliiton väliselle rajalinjalle vuonna 1922.
Kalmisaareen on haudattu muun muassa runonlaulaja Domna Huovinen ja tarinankertoja Miikkula Huovinen. Joidenkin hautojen päällä on vienankarjalaiseen tapaan kropnitsoja. Kainuun vienalaiskylien hautausmaita sijaitsee myös Kuivajärven Kuikkaniemessä sekä Kuhmon Rimmissä.
Ruhtinansalmen kirkko

| Ruhtinansalmen kirkko |
| --- | --- |

Sijainti:  Pappilantie 1, Ruhtinansalmi, Suomussalmi
Seurakunta:  Suomussalmen seurakunta
Rakentamisvuosi:  1968
Suunnittelija:  Esko Laitinen
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ruhtinansalmen kirkko on Suomussalmen Ruhtinansalmella sijaitseva puinen torniton pitkäkirkko, joka rakennettiin Esko Laitisen suunnitelman mukaan vuonna 1968. Kirkon tasakatto kohoaa kohti alttaripäätyä. Runkohuoneetta matalimmissa sivutiloissa on sakasti ja kirkkosaliin yhdistettävissä oleva seurakuntasali. Kirkkosali on pohjaltaan lähes neliö, ja sen kapeat ikkunat ovat tilan yläosassa. Sisäkatto on paneloitu, sisäseinissä on levyverhous. Sisäänkäyntipäädyssä on puuaita, josta kohoaa kellotapuli. Sen kello on kirkon rakentamisvuodelta 1968. Kirkon 5-äänikertaiset urut on valmistanut Urkurakentamo Tuomi samana vuonna. Kirkon pinta-ala on 143 neliötä ja siellä on istumapaikkoja 180 hengelle. Lisäksi seurakuntasaliin mahtuu 60 henkeä.
Kirkossa ei ole alttaritaulua, mutta alttariseinällä on ristinmuotoinen värilasinen ikkuna. Sen lisäksi kirkossa on taiteilija Eeva Ryynäsen veistämä krusifiksi.
Cristina Gutiérrez

| Cristina Gutiérrez |
| --- | --- |
 Cristina Gutiérrez vuonna 2020
Henkilötiedot
Syntynyt: 24. heinäkuuta 1991 (ikä 33) Burgos
Kansalaisuus:  Espanja
Moottoriurheilija
Dakar-ralli
Esikoiskausi:  2017
Nykyinen talli:  Red Bull Off Road Junior Team
Kilpailuja:  5
Mestaruudet
2011–2016:  Espanjan naisten erämaaralli
Aiheesta muualla
cristinagutierrezpiloto.com ja cristinagutierrezpiloto.com/en
Cristina Gutiérrez Herrero (s. 24. heinäkuuta 1991 Burgos) on espanjalainen erämaa- ja aavikkorallikuljettaja. Hän teki historiaa olemalla ensimmäinen maaliin ajanut espanjalainen nainen Dakar-rallin autoluokassa. Gutiérrez on lisäksi voittanut kuudesti peräkkäin naisten erämaarallin Espanjan mestaruuden.
Hän on ammatiltaan hammaslääkäri.
Kilpaura

Gutiérrez aloitti isänsä innoittaman autourheilun ja ajoi muun muassa lapsena kartingia.
Kilpaura > Erämaaralli (2010–)

Erämaaralliin Gutiérrez päätyi 2010, jolloin hän ajoi aluksi historic sarjassa kolmanneksi Jaén rallissa ja neljänneksi Burgosin rallissa. Pian 2011 Gutiérrez otti ensimmäisen mestaruuden Espanjan erämaarallin naisten mestaruussarjassa. Hän onnistui uusimaan mestaruutensa aina vuoteen 2016 saakka. Hän sijoittui myös toiseksi vuoden 2015 Espanjan erämaarallin mestarussarjan kokonaissarjassa.
Maaliskuussa Gutiérrez valittiin FIA:n myötä ajamaan 120 muun naiskuljettajan kanssa testikilpailu huhtikuussa Qatarissa erämaarallin MM-kisojen kilpailussa. Kilpailun jälkeen kuusi parasta naiskuljettajaa valittiin kilpailemaan Qatarin Sealine erämaaralliin, joista Gutiérrez oli yksi valituista kuljettajista.
Gutiérrez osallistui ensimmäisen kerran 2017 Dakar-ralliin, jossa hän ajoi Mitsubishi Monterolla. Hän sijoittui kokonaistuloksessa sijalle 44, jonka myötä hänestä tuli ensimmäinen maaliin ajanut espanjalainen nainen Dakarin autoluokassa. Poikkeuksellisesti heinäkuussa 2017 Gutiérrez osallistui Baja Aragóniin Mitsubishi L200 autolla.
Toinen Dakar-ralli 2018 meni sijoituksellisesti paremmin ajettuaan sijalle 38, jossa hän oli ensimmäisen erikoiskokeen jälkeen.
Gutiérrez ajoi tammikuussa 2019 urallaan ensimmäistä kertaa Dakar-rallissa 30-parhaanjoukkoon oltuaan sijalla 26. Heinäkuussa Gutiérrez ajoi sijalle 20 Baja Aragónissa.
Dakar-ralli 2020 vietiin ensi kertaa Saudi-Arabiaan Etelä-Amerikasta. Gutiérrez sai alleen uuden Mitsubishi Eclipse Cross DKR, joka oli teknisesti kehittyneempi, kuin edeltävä versio. Eclipsessä on muun muassa kevyempi runko ja parempi painojakauma. Hän ajoi rallissa sijalle 42 jääden rallin voittaneelle Carlos Sainzille yli 19 tuntia.
.
Kilpaura > Erämaaralli (2010–) > X-raid Mini (2020)

Lokakuun alussa 2020 Gutiérrez ilmoitti ajavansa seuraavaksi X-raidin Minillä, kun Mitsubishi ilmoitti vetäytyvänsä koronaviruspandemian vuoksi pois erämaaralleista. Hän kilpaili myöhemmin lokakuussa Andalucian rallissa, jossa Gutiérrez sijoittui kahdeksanneksi Mini All4 Racingillä. Hän ajoi lähes jokaisella erikoiskokeella kymmenen joukkoon ja hetkellisesti myös viidenneksi. Aikasakon myötä Gutiérrez olisi tallipäällikkö Quandtin mukaan voinut sijoittua kuudenneksi.
Kilpaura > Erämaaralli (2010–) > Red Bull Off Road Junior Team (2020–)

Joulukuussa Gutiérrezin ilmoitettiin ajavan 2021 Dakar-rallin Red Bull Off Road Junior tallissa kevyt prototyyppi buggy luokassa. Hän aloitti rallin voittamalla ensimmäisen erikoiskokeen ollen samalla ensimmäinen nainen Dakar-rallin historiassa sitten Jutta Kleinschmidtin, joka otti erikoiskoe voiton 2005. Gutiérrez johti rallia kolmen erikoiskokeen jälkeen, kunnes neljänellä hän putosi toiseksi tallikaverinsa Seth Quinteron taakse. Gutiérrez oli rallissa toinen aina seitsemännelle erikoiskokeelle, kunnes koki teknisiä ongelmia kahdeksannella erikoiskokeella pudoten pois kärkisijoista. Hän voitti vielä yhdeksännen erikoiskokeen, mutta joutui keskeyttämään pian sen jälkeen.
César Manrique

| César Manrique Cabrera> Henkilötiedot |
| --- | --- |
Syntynyt: 24. huhtikuuta 1919
Kuollut: 25. syyskuuta 1992 (73 vuotta)
Ammatti:  arkkitehti, taidemaalari, kuvanveistäjä
Muut tiedot
 Nimikirjoitus
César Manrique Cabrera (24. huhtikuuta 1919 Arrecife – 25. syyskuuta 1992 Teguise) oli espanjalainen arkkitehti, taiteilija ja ympäristöasioiden puolestapuhuja.
Manrique opiskeli Escuela de Bellas Artes de San Fernando -oppilaitoksessa Madridissa. Hänestä tuli 1950-luvulla yksi Espanjan abstraktin maalaustaiteen edelläkävijöistä.
Vuonna 1964 hän muutti New Yorkiin, jossa hän tutustui muun muassa abstraktiin ekspressionismiin ja pop-taiteeseen. Palattuaan vuonna 1966 Lanzarotelle Manrique kehitti Lanzaroten saarimaisemaa luonnonmukaisesti arkkitehtonisten kokonaisuuksien kautta.
Manrique kuoli auto-onnettomuudessa Lanzarotella vuonna 1992. Saaren lentoasema nimettiin vuonna 2019 hänen mukaansa César Manriquen lentoasemaksi.
Suunnittelutöitä

Jardín de Cactus de Guatiza (kaktuspuisto), Lanzarote
Jameos del Agua (tuliperäinen luola ja museo), Lanzarote
Jameos del Agua, Lanzarote
Mirador del Rio (näköalapaikka), Lanzarote
Parque Marítimo (meripuisto) Santa Cruz de Tenerife
Parque Marítimo, Ceuta
El Diablo (ravintola), Timanfayan kansallispuisto, Lanzarote
Fobos, Pájara
Spiele des Windes, Berliini
Escultura Móvil, Santa Cruz de Tenerife
Kalle Torniainen

Kalle Torniainen (s. 5. maaliskuuta 1978) on kajaanilaislähtöinen muusikko. Hän on soittanut rumpuja muun muassa Brother Firetribe -nimisessä suomalaisessa hard rock -yhtyeessä.lähde?
Yle TV1 -kanavan Elämäni biisi -viihdeohjelmassa Torniainen on vuodesta 2019 eli ohjelman alusta asti toiminut yhtyeenjohtajana. Hän on ollut mukana myös ohjelmasarjojen Nenäpäivä, Suomi Love ja The Voice of Finland yhtyeissä.
Torniainen on kajaanilaisen musiikkivaikuttajan Unto Torniaisen poika. Perheen yöpyessä kerran Tampereella Mikko Alatalon luona 5-vuotias Kalle innostui tämän kotistudion rummuista niin, ettei olisi piitannut lähteä edes Särkänniemen huvipuistoon. Hän pääsi rumpuoppiin ja eteni lopulta Oulunkylän pop- ja jazzopistoon Helsinkiin.
Hän soitti vuosituhannen vaihteessa suosionsa huipulla olleen Vesa-Matti Loirin yhtyeessä ja sittemmin muun muassa Samuli Edelmannin, Kaija Koon ja Juha Tapion taustalla. Hän toimi jonkin aikaa myös levytuottajana, mutta palasi soittajaksi ja yhtyeiden johtajaksi.
Eteläesplanadi

Eteläesplanadi vuonna 2018.
Rakennuksia Eteläesplanadilla.
Eteläesplanadi (ruots. Södra Esplanaden) on noin puolen kilometrin pituinen katu Kaartinkaupungin kaupunginosassa Helsingin keskustassa. Se ulottuu Kauppatorin länsilaidalta Esplanadin puiston eteläreunaa pitkin Erottajalle. Liikenne kulkee kuitenkin yksisuuntaisena lännestä itään. Päinvastaiseen suuntaan ajetaan puiston pohjoispuolella olevaa Pohjoisesplanadia pitkin.
Eteläesplanadin varrella sijaitsevat muun muassa Smolna, Wasa Aktiebankin talo, Hypoteekkiyhdistyksen talo ja Brondankulma. Nämä kaikki ovat kadun eteläpuolella. Kadun toisella puolella sijaitsevat Esplanadin puiston itäpäässä Kappeli ja länsipäässä Svenska Teaternin rakennus.
Ajoneuvoille on Eteläesplanadilla varattu yksi kaista ja pyöräliikenteelle toinen. Pyöräväylä on kuitenkin kaksisuuntainen. Autoliikenne kulkee nupukivillä ja pyöräliikenne asfaltilla. Tyypiltään Eteläesplanadi on alueellinen kokoojakatu.
Länsipäässään Eteläesplanadi levenee kolmiomaiseksi Erottajan aukioksi, jonka laidalla Esplanadin puiston länsipäässä sijaitsee Svenska Teaternin rakennus. Eteläesplanadi päättyy aukion laidalla olevaan risteykseen, josta suoraan aukion eteläreunan suuntaisena länsilounaaseen jatkuu Bulevardi. Samasta risteyksestä johtaa Erottajankatu etelään sekä yli 5 kilometriä pitkä Mannerheimintie pohjoisluoteeseen.
Nimen alkuperä

Etelä- ja Pohjoisesplanadi ovat saaneet nimensä niiden välissä olevan Esplanadin puiston mukaan. Sana esplanadi tarkoittaa alun perin linnoituksen ympärillä olevaa avointa aluetta, mutta myös kahden kadun välissä olevaa puistovyöhykettä. Ruotsinkielisessä muodossa Esplanaden se vahvistettiin Helsinkiin suunnitellun puistovyöhykkeen nimeksi vuonna 1820. Puiston reunaa pitkin kulkevat kadut saivat vuonna 1836 erilliset nimet Södra Esplanadgatan ja Norra Esplanadgatan, joille vuonna 1909 vahvistettiin suomenkieliset vastineet Eteläinen ja Pohjoinen Esplanaadikatu.  Vuonna 1965 kirjoitusasut muutettiin kielenhuollon ohjeiden mukaisesti muotoon Eteläinen ja Pohjoinen Esplanadikatu. Nykyiseen muotoonsa sekä suomen- että ruotsinkielinen nimi  lyhennettiin vuonna 1972.
Poikkikadut idästä länteen

Eteläranta
Unioninkatu
Fabianinkatu
Kasarmikatu (etelään)
Korkeavuorenkatu
Erottajankatu (etelään), Mannerheimintie (pohjoiseen)
Aiheesta muualla

Kuvia tai muita tiedostoja aiheesta Eteläesplanadi Wikimedia Commonsissa
Ruotsin evankelinen allianssi

| Ruotsin evankelinen allianssi> Svenska Evangeliska Alliansen |
| --- | --- |

Perustettu:  2001
Tyyppi:  kristillinen järjestö
Kotipaikka:  Luntmakargatan 84 Tukholma, Ruotsi
Toiminta-alue:  Ruotsi
Pääsihteeri:  Olof Edsinger
Kattojärjestö:  Euroopan Evankelinen Allianssi
Aiheesta muualla
Sivusto
Infobox OKNimi-testi OK: 
Ruotsin evankelinen allianssi (ruots. Svenska Evangeliska Alliansen, lyh. SEA) on ruotsalainen evankelisten järjestöjen ja kristittyjen verkosto. Ruotsin evankelinen allianssi toimii teologisesti Lausannen julistuksen pohjalta.  Järjestö on Euroopan evankelisen allianssin kansallinen liitto Ruotsissa.
Verkosto

Seuraavat järjestöt kuuluvat Ruotsin evankeliseen allianssiin:
Verkosto > Järjestöt

Apologia – Centrum för kristen apologetik
Church of Pentecost Sweden
Dorema International
Evangelisk Luthersk Mission
Folk & Språk
Föreningen Genesis
Föreningen Theofil
Gå ut mission
Kristna föreningen Filippi
Ljus i Öster
Metal House
Missionuoret (Ungdom med Uppgift)
Operaatio Mobilisaatio (OM Sverige)
Svenska Folkbibeln
Trosrörelsen
Trunnagården
Tältmissionen/100% Liv
Verkosto > Seurakunnat

| --- | --- |
 Agape, Norrköping  Baptistkyrkan Motala  Bethelförsamlingen, Gagnef  Brokyrkan (Bibelcentret), Sundsvall  Bollnäs Bibelcenter, Bollnäs  Borås Kristna Center  Bredbyn EFS  Byske Fria Församling  Centrumkyrkans Frikyrkoförsamling, Kinnarp  Elim Billdal  Filadelfiaförsamlingen Nyköping  Framtidskyrkan Gottne/Mellansel  Furuhöjdskyrkan, Alunda  Församlingen Fristaden  Församlingen Guds Kraft, Sävsjö  Hope Vetlanda  Höglandskyrkan, Sävsjö  Kornhillskyrkan EFS, Halmstad  Korskyrkan, Borlänge  Kungsportskyrkan, Huskvarna  Livets Ord, Uppsala :  Nordanstigs Kristna Center, Gnarp  Nya Korskyrkan, Boden  Offerdals Östra Baptistförsamling  Pingstförsamlingen, Sandhem  Pingstförsamlingen, Tollarp  Pingstkyrkan, Borås  Pingstkyrkan, Mölndal  Pingstkyrkan, Sundsvall  Pingstkyrkan, Tidaholm  Roseniuskyrkan, Stockholm  Salemförsamlingen Mullhyttan  Sandeslätts Kristna Församling  Saronförsamlingen, Gnosjö  Sidensjö EFS  Sionförsamlingen, Gullabo-Torsås  Vetlanda friförsamling  Vingården, Finspång  Värne Alliansförsamling, Eksjö  We Are One Church, Stockholm  Örebro Pingst